Bjørgulv Braanen

Bjørgulv Braanen (født 1956) er en norsk journalist og pressemann, fra 2002 til 2018 ansvarlig redaktør for Klassekampen.Braanen går fra borde Klassekampen

 Bakgrunn og virke 
Braanen er utdannet som faglært sveiser etter å ha gått i lære ved Nylands verksted og har også grunnfag i historie. Han var tidligere leder i Yrkesskoleelevenes og Lærlingenes Interesseorganisasjon (YLI) og Rød Ungdom.

Han var redaktør av Røde Fane fra 1983 til 1985 og layoutsjef og journalist i Klassekampen mellom 1984 og 1990. Etter dette jobbet han i Dagens Næringsliv fra 1990 til 2000 som journalist, vaktsjef og leder for «Etter Børs»-seksjonen. Han var redaksjonssjef i Klassekampen fra 2000 til 2002 og ansvarlig redaktør fra 2002 til 2018.

Bjørgulv Braanen ble i 2005 utpekt til en av Norges ti viktigste intellektuelle av Dagbladet. Året etter ble han tildelt Fritt ord-prisen for 2006 «for sitt fremragende bidrag til seriøs politisk journalistikk i samvirke med medarbeiderne i Klassekampen». Han ble kåret til årets redaktør av Oslo Redaktørforening i 2009. Han ble tildelt Nynorsk redaktørpris for 2014.

Han er gift med tidligere kulturredaktør i Morgenbladet Lena Lindgren (født 1969).«To sjefredaktører i samme seng kan bli litt i overkant» Journalisten

 Referanser 

 Eksterne lenker 


Kategori:Norske redaktører
Kategori:Journalister i Dagens Næringsliv eller forløpere
Kategori:Redaktører for Klassekampen
Kategori:Rød Ungdoms ledelse
Kategori:Personer fra Fredrikstad kommune